《偈六十九首》
宋代·释道宁

丛林浩浩，谁是知音。
马祖堂中，盘山回首。
云门会里，明教翻身。
盘此一时，孰分优劣。
入鄽不露迹，随处是家风。
浅种与深耕，秋冬收颗粒。
从他五湖衲子，端坐无疑。
日高一钵和罗饭，禅道是非都不知。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。